ASV Grand Prix

Amerikas Savienoto Valstu Grand Prix () jeb ASV Grand Prix ir ikgadēja pirmās formulas Grand Prix autosacīkste, kas norisinās Amerikas Savienotajās Valstīs. Lai gan tā pirmoreiz tika rīkota tālajā 1908. gadā, oficiāli par pirmās formulas čempionāta posmu tā kļuva tikai 1959. gadā. Kopš tā laika Formula 1 čempionāta ietvaros ASV Grand Prix izcīņa ir tikusi rīkota vairākās sacīkšu trasēs — Sebringā (1959), Riversaidā (1960), Votkinsglenā (1961–1980), Fīniksā (1989–1991) un Indianapolisā (2000–2007). Tomēr, sākot ar . gada sezonu, tā regulāri tiek rīkota jaunizbūvētajā Amerikas trasē Teksasā (aptuveni 19 km uz dienvidiem no Ostinas).

Pagaidām sekmīgākie braucēji ASV Grand Prix izcīņās ir vācu pilots Mihaels Šūmahers un britu pilots Luiss Hamiltons, kuriem abiem diviem Amerikas sacīkstēs ir pa 5 uzvarām. Turpretim komandu konkurencē visvairāk uzvaru pieder Ferrari vienībai, kurai kopumā šeit (Formula 1 ietvaros) ir izdevies uzvarēt veselas 9 reizes.

Pašreizējais un aizstāvošais ASV Grand Prix uzvarētājs ir britu pilots Luiss Hamiltons, kuram šeit ir izdevies uzvarēt jau pēdējos trīs gadus pēc kārtas (2014, 2015, 2016).Weaver, P. "Lewis Hamilton wins F1 US Grand Prix with Nico Rosberg second". The Gurdian. October 23, 2016. Aplūkots 27.12.2016.Galloway, J. "United States GP: Lewis Hamilton clinches 2015 world title". skysports.com. November 2, 2015. Aplūkots 27.12.2016.Benson, A. "Lewis Hamilton overtakes Rosberg to win United States GP". bbc.com. November 2, 2014. Aplūkots 27.12.2016. Tāpat arī komandu konkurencē pašreizējie un aizstāvošie uzvarētāji ir Mercedes vienība, kura, pateicoties Hamiltona uzvarām, šeit ir triumfējusi pēdējos trīs gadus pēc kārtas. Tiek paredzēts, ka 2017. gada ASV Grand Prix izcīņa norisināsies 22. oktobrī un līdzīgi kā tas ir bijis pēdējos gados kalpos par vienu no sezonas beidzamajiem posmiem."FIA confirms 2017 calendar". formula1.com. F1 administrācija. November 30, 2016. Aplūkots 25.12.2016.

 Vēsture 
 Priekšvēsture 

 Pirmsākumi un Vanderbilta kauss 

19. gadsimta beigās un 20. gadsimta sākumā Eiropā pakāpeniski arvien vairāk parādījās dažāda veida autosacīkstes, kas neizbēgami piesaistīja ne tikai sacīkšu braucējus, bet arī skatītājus. Šī iemesla dēļ 1904. gadā Amerikas Savienotajās Valstīs uzņēmējs Viljams Vanderbilts (William Kissam Vanderbilt) nāca klajā ar speciāli izveidotām autosacīkstēm Longailendas teritorijā Ņujorkā, kur uzvarētājam balvā tika piešķirts jaunizveidotais Vanderbilta kauss (Vanderbilt Cup).Etzrodt, H. "Grand Prix Winners 1895-1949: History, Grand Prix-, American- & Other Formulae" . December 13, 2009. Aplūkots 27.12.2016. Ar laiku Vanderbilta sponsorētās sacīkstes sāka piesaistīt braucējus ne tikai no ASV, bet arī no Eiropas valstīm, līdz ar to toreizējais "Amerikas Automobiļu klubs" (Automobile Club of America), kas bija sāncensis Vanderbilta kausa izveidotajām sacīkstēm, izlēma izveidot arī savas speciālas autosacīkstes, kuras nosauca par "Amerikas Lielās balvas" izcīņu (American Grand Prize).

 American Grand Prize gadi 

ASV Grand Prix pirmsākumi ir meklējami 1908. gada organizētajās Amerikas autosacīkstēs,"American Grand Prize". grandprixhistory.org. Aplūkots 27.12.2016. kas togad norisinājās Savannas pilsētā Džordžijā."I Grand Prize Race of the Automobile Club of America" . teamdan.com. November 26, 1908. Aplūkots 27.12.2016. Tolaik rīkotās autosacīkstes vēl tika atzīmētas kā "Amerikas Lielās balvas" izcīņa (American Grand Prize), līdz 1958. gadā tā oficiāli ieguva "ASV Grand Prix" izcīņas statusu. Nepārlieku lielās popularitātes dēļ laika posmā no 1908. līdz 1958. gadam "Amerikas Lielās balvas" izcīņa norisinājās tikai septiņas reizes, kur visas no tām notika līdz 1916. gadam. Šajā laika posmā amerikāņu autosporta cienītāju vidū strauji pieauga Indianapolisas 500 un ovālu sacīkšu trašu popularitāte, kā rezultātā interese par "Amerikas Lielās balvas" nepieciešamību strauji noplaka.

1958. gadā pēc četrdesmit divu gadu pārtraukuma Riversaidas trasē Kalifornijā tika nolemts sarīkot pirmo oficiālo ASV Grand Prix izcīņu, kurā negaidīti uzvaru izdevās izcīnīt vietējam mājiniekam amerikānim Čakam Degam (Chuck Daigh). Šī iemesla dēļ popularitāte, kas Amerikas Savienoto Valstu teritorijā bija saistīta ar kādreizējās "Amerikas Lielās balvas" sacīkstēm, nedaudz pieauga, kur toreizējie pirmās formulas organizatori nolēma, ka bija pienācis īstais laiks, lai beidzot iekļautu ASV Grand Prix izcīņu tā laika oficiālajā . gada pirmās formulas pasaules čempionātā.

 Uzvarētāji 
 Vairākkārtējie uzvarētāji (piloti) 

 U. Pilots Gadi 5  Mihaels Šūmahers , , , ,   Luiss Hamiltons , , , ,  3  Greiems Hills , ,   Džims Klārks , ,  2  Džekijs Stjuarts ,   Džeimss Hants ,   Karloss Reutemans ,   Airtons Senna , 

 Vairākkārtējie uzvarētāji (komandas) 
 U. Komanda Gadi 9  Ferrari , , , , , , , ,  8  Lotus , , , , , , ,   McLaren , , , , , , ,  3  BRM , ,   Mercedes , ,  2  Tyrrell , 

 Saraksts 
Minēti tikai uzvarētāji tajos Grand Prix, kas aizvadīti F1 sezonu ietvaros.
 Gads Pilots Konstruktors Vieta Ziņojums   Luiss Hamiltons Mercedes Ostina    Luiss Hamiltons Mercedes Ostina    Luiss Hamiltons Mercedes Ostina    Sebastiāns Fetels Red Bull-Renault Ostina    Luiss Hamiltons McLaren-Mercedes Ostina  2011-2008 Netika aizvadītas   Luiss Hamiltons McLaren-Mercedes Indianapolisa    Mihaels Šūmahers Ferrari Indianapolisa    Mihaels Šūmahers Ferrari Indianapolisa    Mihaels Šūmahers Ferrari Indianapolisa    Mihaels Šūmahers Ferrari Indianapolisa    Rubenšs Barikello Ferrari Indianapolisa    Mika Hekinens McLaren-Mercedes Indianapolisa    Mihaels Šūmahers Ferrari Indianapolisa  1999-1992 Netika aizvadītas   Airtons Senna McLaren-Honda Fīniksa    Airtons Senna McLaren-Honda Fīniksa    Alēns Prosts McLaren-Honda Fīniksa  1988-1981 Netika aizvadītas   Alans Džonss Williams-Ford Votkinsglena    Žils Vilnēvs Ferrari Votkinsglena    Karloss Reutemans Ferrari Votkinsglena    Džeimss Hants McLaren-Ford Votkinsglena    Džeimss Hants McLaren-Ford Votkinsglena    Nikijs Lauda Ferrari Votkinsglena    Karloss Reutemans Brabham-Ford Votkinsglena    Ronijs Petersons Lotus-Ford Votkinsglena    Džekijs Stjuarts Tyrrell-Ford Votkinsglena    Fransuā Severs Tyrrell-Ford Votkinsglena    Emersons Fitipaldi Lotus-Ford Votkinsglena    Johans Rindts Lotus-Ford Votkinsglena    Džekijs Stjuarts Matra-Ford Votkinsglena    Džims Klārks Lotus-Ford Votkinsglena    Džims Klārks Lotus-BRM Votkinsglena   Greiems Hills BRM Votkinsglena   Greiems Hills BRM Votkinsglena    Greiems Hills BRM Votkinsglena    Džims Klārks Lotus-Climax Votkinsglena    Inns Airlands Lotus-Climax Votkinsglena   Stērlings Moss Lotus-Climax Riversaida    Brūss Maklārens Cooper-Climax Sebringa 

 Skatīt arī 
 ASV Rietumu Grand Prix
 F1 Grand Prix saraksts

 Atsauces 

 Ārējās saites 

 Amerikas trases oficiālā mājaslapa 
 ASV Grand Prix oficiālā mājaslapa  

*